Први отпор регуларних италијанских јединица у данима након потписивања капитулације Италије 8. септембра 1943. године избио је понегде у Италији, с најзначајинијим отпором у Риму. Међутим, поједини италијански гарнизони у окупираној Грчкој, Албанији, Југославији и Италији укључили су се у оружану борбу против немачких снага. Војници појединих италијанских дивизија, затечени у окупираној Југославији, одлучили су да се придруже југословенским партизанима у отпору немачком окупатору. Од њих је било формирано неколико дивизија које су постале саставни део НОВЈ. Борци ових дивизија су се напослетку вратили у Италију, завршивши свој ратни пут код Трста.